stanford-oval/wikipedia huggingface dataset:
בן-ציון יהושע-רז
ספריו > סיפורת ורומנים

עיר באופק (סיפורים). הוצאת ראובן מס. הדפסה ראשונה תשל"ב. הדפסה שנייה תשל"ב
פורצי גדר (רומן). סדרה בעריכת נתן יונתן. ספרית פועלים. תל אביב 1987
תה אנגלי בירושלים (סיפורים).הוצאת ירון גולן. תל אביב 1998. הדפסה שנייה 1999
שתיקת התרנגול (רומן). הוצאת אסטרולוג. 2002. הדפסה שנייה 2003
מילואים בשדות האורז (סיפורים), הוצאת אסטרולוג. 2007
יונים מעל החומה (סיפורים), צבעונים הוצאה לאור 2015
סימורג - ציפור האש (רומן). צביון. 2018.
קץ הפלאות (סיפורים). ספרי ניב. 2021
.2024 Benzion D. Yehoshua, Simorgh – An Afghan Jew on the Silk Road (a novel), edition-Tethys, Potsdam
ספריו > מסעות

אוק-יול - דרך לבנה - מסע במרכז אסיה. הוצאת משרד הביטחון, 1996. מהדורה שנייה 1997
ספריו > סיפורי-עם ופתגמים

צוואת אב (13 סיפורי עם מאפגניסטן מפי רפאל יהושע-רז). המוזיאון לאתנולוגיה ולפולקלור, ארכיון הסיפור העממי בישראל, חיפה תשכ"ט
תפוח מעץ הדעת (50 סיפורי עם מאפגניסטן מפי רפאל יהושע-רז). הוצאת צור אות. ירושלים תשמ"ו. 1986
פרחים הם שפת האהבה – פתגמים, אמרות-כנף ומטבעות-לשון. – ליקט: בן-ציון יהושע. צביון, ירושלים תשפ"ד-2024. 100 עמ'
ספריו > מסות וביקורת

ריח של לחם חם - על יוצרים ויצירות. כרך א. בציר ירושלים. 2010. 368 עמ'
ריח של לחם חם - מחקרים ומאמרים. כרך ב. צור אות ירושלים. 2022. 310 עמ'. לינק לקריאה בספר: https://online.fliphtml5.com/cwxfs/dpfj/
ספריו > ספרים בעריכתו

(עם עורכים נוספים) פרקים בתולדות היישוב היהודי בירושלים, ירושלים: הוצאת יד יצחק בן-צבי, תשל"ג-תשל"ו
(עם אהרן קידר) אידאולוגיה ומדיניות ציונית, ירושלים: הוצאת מרכז זלמן שזר, 1978
(עם עורכים נוספים) ירושלים – מאסף לדברי ספרות – כרכים ט"ז-כ"ד. אגודת הסופרים העברים, ירושלים ה'תשנ"ח (1998) – תשס"ז (2007)
מאיראן וממקדוניה לירושלים: סיפוריהן של משפחות בן-אליהו ומנחם. פורמט אלבומי. ירושלים ה'תשס"ב 2002. 78 עמ'
תקוה יהושע ז"ל (1938 – 2009). 72 עמ'. פורמט אלבומי. עם דיסק: הסתרת נפשך. מילים: זלדה; לחן: יהודה קדרי. שירה: שירה קדרי (עובדיה).
פיוט רבי אמנון עם התפסיר בלשון פרסי ונלוה אליו תפסיר 'ונתנה תוקף' שנוהגים לאומרם בב' ימים דראש השנה וגם ביום הכפורים. הובא לבית הדפוס על ידי עני והדל חנוכה בן אגא ג'אני שמש. פעה"ק ירושלם תובב"א, שנת תרס"ב לפ"ק. בדפוס הר"ר אברהם משה לונץ. מהדורה שנייה מורחבת הובאה לדפוס על ידי נכדו ב"צ יהושע, שהוסיף מבוא לתולדותיו של מולא חנוכה, ירושלים, חנוכה תשמ"ז, 1987
תפסיר 'אם אפס' פיוט נאה על עקידת יצחק אע"ה שיסד רבינו אפרים מבונ"א אשכנזי ושמו חתום בראשי החרוזות אפרים בר רבי יצחק חזק ונלוה אליו התפסיר בלשון פרסי צח לאחד חכם מערי פרס. ונוהגין לאומרה בימי הסליחות וביום השני של ר"ה קודם תקיעת שופר וביה"כ בשעת הנעילה. יוצא לאור מאת עני והדל ע"ה חנוכה בן אגא ג'אני שמש ס"ט בעה"ק ירושלם תובב"א. שנת מבורכ"ת [תרס"ח] לפ"ק. בדפוס אברהם משה לונץ. מהדורה שנייה מורחבת הובאה לדפוס על ידי נכדו ב"צ יהושע, שהוסיף מבוא ובו סיפור מציאתו של כתב-היד, ירושלים חנוכה תשנ"ו, 1996.
בן-ציון יהושע, 'יובל לראובן קשאני', ירושלים תשל"ז. 1977. 16 עמ'
לקריאה נוספת > על יצירתו

ירון אביטוב, השכונה והחיים, הארץ - מוסף 'ספרים' 11 בספטמבר 2015
יוסף טובי, מאחורי מסך המשי, אב"א, גיליון 7 (חורף תשע"ד-2014, עמ' 223–227
יוסף טובי, על הספר 'דיוקנה של קהילת האנוסים במשהד שבאיראן' מאת בן-ציון יהושע, פעמים 4, חורף תש"ם 1980, עמ' 98–99
נורית גוברין, גשר רומנטי משני צדי החבל - אמנות הסיפור של בן-ציון יהושע, מאזנים, כרך פ"ה (אב תשע"א - אוגוסט 2011, עמ' 26–30. נכלל בספרה 'קריאת הדורות - ספרות עברית במעגליה', כרך ו (2015), עמ' 336–343
נורית גוברין, ריח של לחם חם (על 'שתיקת התרנגול'), 'אפיריון', גל' 78 (2003), עמ' 14–20. נכלל בספרה 'קריאת הדורות', כרך ד, עמ' 250–260
נורית גוברין, חדרי חדרים - ביקורת סדרי הלימוד ב'חדר' בספרות העברית לדורותיה (השוואה בין ש. בן-ציון, מרדכי טביב ובן-ציון יהושע), מורשת ישראל, גיליון 1 (כסלו תשס"ה נובמבר 2004), עמ' 56–77. נכלל בספרה 'קריאת הדורות' כרך ג (2008), עמ' 163–184)
נתן יונתן, להיות צופים ומשתתפים במירוץ (על 'תה אנגלי בירושלים'), 'ירושלים - מאסף לדברי ספרות', כרך י"ז (התש"ס-2000), עמ' 200–201
חוה נתן-צוטרין, 'סימורג – ציפור האש – רומן מאת בן-ציון יהושע', 'דעת – לימודי יהדות ורוח, כתב עת וירטואלי, חינוך והוראה (ביקורת ספרים), גיליון 15 (תשע"ט 2018/19, סוף אוגוסט 2018)
עמיקם יסעור, חיפה המנדטורית ברומן 'סימורג - ציפור האש', מאת בן-ציון יהושע, מועדון הקריאה של 'הארץ', 16 באוגוסט 2019
The Human Spirit: Picking up the scent, The Jerusalem Post
חגי קמרט, ניתוח ספרותי-רעיוני של ספרו של בן ציון יהושע: סימורג - ציפור האש בתוך: ד"ר לאה מזור, על מקרא הוראה וחינוך.
ר. גיל, 'תעלומת יהודי הטליבאן', ריאיון עם בן-ציון יהושע, 'יתד נאמן', גיליון סוכות תשפ"ב (19.9.2021). עמ' 78-72, 107.
משה גרנות, הספרון של סבא מתתיהו חנוכה, 'מקור ראשון', מוסף שבת, 23 בדצמבר 2022
בלפור והרצל חקק - ב"צ יהושע על החבל הדק בין המחקר ליצירה - הומאז' - 'סלונט', 3.1.2023; חדשות בן עזר, גיליון 1812, 12 בינואר 2023
חגי קמרט, על ספרו של בן-ציון יהושע: שתיקת התרנגול. באתר של ד"ר לאה מזור – על מקרא, הוראה וחינוך, 16 ביוני 2013
הרצל חקק, חוכמת הפתגם – עולם הולך ולא נעלם - על ספרו של בן ציון יהושע: "פרחים הם שפת האהבה – פתגמים, אמרות כנף ומטבעות לשון", חדשות בן עזר, גיליון 1978, ט"ו באב תשפ"ד (19.8.2024).
הערות שוליים

↑  בן-ציון יהושע. לאן נעלמו עשרת השבטים? אפגניסטן ומסורות השבטים האובדים. אימגו. 20 בינואר 2006.
↑  בן–ציון יהושע–רז, הסיפור מאחורי הגניזה האפגאנית, מקור ראשון
↑  בן-ציון יהושע-רז, באתר הוצאת מאגנס
↑  המסע לחשיפת אוצרות הרוח של יהודי אוזבקיסטן (11.8.1997-8.9.1997) והעברתם לארץ בדרך לא דרך, נעשה בשליחותו של מנהל הספרייה הלאומית פרופ' ישראל שצמן (ראו בן-ציון יהושע-רז, מאחורי מסך המשי, עמ' 542-527).
↑  יקירי ירושלים לשנת תשע"א, באתר עיריית ירושלים
↑  הספריה הלאומית, ספריו באתר הספריה הלאומית, באתר הספריה הלאומית
↑  ירון אביטוב, הנוכל האפגאני מהכרמל, מקור ראשון, 23 באוקטובר 2018
| --- | --- |
בקרת זהויות :  NLI: 987007270275505171  BnF: cb12781839s (data)  GND: 142406392  ISNI: 0000 0000 8352 4969  LCCN: n82165738  SUDOC: 200729748  VIAF: 5057924   WorldCat (עם VIAF): 5057924
כריסי מץ

| --- | --- |

 לידה:  29 בספטמבר 1980 (בת 44) הומסטד, פלורידה
 מדינה:  ארצות הברית 
 תקופת הפעילות:  מ-2005 
 עיסוק:  שחקנית, זמרת
 מקום לימודים:  Buchholz High School 
 פרופיל ב-IMDb
 
כריסטין מישל מץ (באנגלית: Christine Michelle Metz; נולדה ב-29 בספטמבר 1980) היא שחקנית וזמרת אמריקאית. היא ידועה בדמותה של קייט פירסון בדרמת הטלוויזיה של ה-NBC, "החיים עצמם", בעבורו הייתה מועמדת לפרס אמי ולשני פרסי גלובוס הזהב לשחקנית המשנה הטובה ביותר בסדרת טלוויזיה.
ביוגרפיה

מץ נולדה בעיר הומסטד, פלורידה לדניס ומארק מץ. בילדותה המוקדמת חיה שנתיים ביפן בעקבות שירותו הצבאי של אביה. לאחר גירושי הוריה עברה לגיינסוויל, פלורידה שם סיימה את לימודי התיכון. מץ גדלה עם אימה ואביה החורג, יש לה ארבעה אחים צעירים; שניים ביולוגים ושניים חורגים מנישואיה השניים של אמה.
קריירה

מץ למדה משחק אצל ג'ון קירבי. היא התפרסמה בשנת 2016 בדרמת הטלוויזיה "החיים עצמם" ברשת NBC, בה שיחקת את דמותה של קייט פירסון במשך 6 עונות הסדרה עד 2022. משחקה בסדרה העניק לה מספר מועמדויות לפרס אמי ולשני פרסי גלובוס הזהב. מץ היא גם זמרת, היא שרה בסדרה ומחוץ לסדרה.
בשנת 2019 שיחקה בתפקיד ראשי בסרטה של רוקסן דוסון, "Breakthrough" את דמותה של ג'ויס סמית', נוצריה הדוקה ואם מאמצת לילד מגאוטמלה שמחפש את שורשיו המקוריים.
בשנת 2021 השתתפה בספיישל הטלוויזיוני של דיסני+, "החבובות: האחוזה הרדופה" בדמותה של הארייט.
חיים אישיים

ב-5 בינואר 2008 התחתנה עם העיתונאי הבריטי מרטין עדן. השניים נפרדו בינואר 2013, עדן הגיש טופס גירושין ממץ בנובמבר 2014, אשר נכנס לתוקף ב-11 בדצמבר 2015.
כיום נמצאת בזוגיות עם בראדלי קולינס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Loveless in Los Angeles | בוני |  |
| 2008 | חדשות מטוגנות | בחורה כבדה |  |
| 2018 | סיירה ברג'ס לוזרית | טריש |  |
| 2019 | Breakthrough | ג'ויס סמית' |  |
| 2022 | Stay Awake | מישל | גם מפיקה בפועל |
| 2023 | A Creature was Stirring | פיית' |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | הפמליה | נערת הדלפק | פרק: "The Sundance Kids" |
| 2005 | All of Us | רובי | פרק: "If You Can't Stand the Heat" |
| 2008 | קוראים לי ארל | צ'אנק | פרק: "We've Got Spirit" |
| 2010 | Huge | שושנה | פרק: "Talent Night" |
| 2014–2015 | אימה אמריקאית: פריק שואו | ברברה / אימה וויגליס | 5 פרקים |
| 2016–2022 | החיים עצמם | קייט פירסון | תפקיד ראשי (6 עונות); 106 פרקים |
| 2018 | The Last O.G | פו קאט | פרק: "Repass" |
| 2018–2019 | קונג פו פנדה: כפות הגורל | מיי מיי | דיבוב; 12 פרקים |
| 2019 | סופרסטור | לואן | פרק: "#Cloud9Fail" |
| 2021 | החבובות: האחוזה הרדופה | הארייט | ספיישל טלוויזיוני של דיסני+ |
| 2024 | הזמר במסכה | עצמה/עש לילה | מתחרה בעונה ה-11 |
| TBA | The Hunting Wives(אנ') | סטאר | סדרה עתידית |
פרסים ומועמדויות

ב-2017 על תפקידה בסדרה החיים עצמם בדמותה של קייט פירסון הייתה מועמדת לפרס גלובוס הזהב כשחקנית המשנה הטובה ביותר, לפרס MTV לפרס האמי כשחקנית המשנה הטובה ביותר, וכן הייתה מועמדת לפרס בחירת הנוער.
ב-2018 על תפקידה בסדרה החיים עצמם בדמותה של קייט פירסון הייתה מועמדת לפרס מבקרי הטלוויזיה כשחקנית המשנה הטובה ביותר, ולפרס גלובוס הזהב. באותה השנה זכתה בפרס גילדת שחקני המסך.
ב-2019 על תפקידה בסדרה החיים עצמם בדמותה של קייט פירסון זכתה בפרס גילדת שחקני המסך. באותה שנה הייתה מועמדת לבחירת הנוער כשחקנית ראשית בסרט Breakthrough.
הערות שוליים

↑  Condé Nast, 'This Is Us' Star Chrissy Metz Talks Plus-Size Labels: "I'm So Much More Than the Weight I Carry on My Body.", Glamour, ‏2016-09-21 (באנגלית אמריקאית)
↑  A. A. Cristi, A STEADY RAIN Extends After Sold-Out Hollywood Fringe Festival Run, BroadwayWorld.com (באנגלית)
↑  Marisa Meltzer published, 'This Is Us' Star Chrissy Metz Takes On the F Word, Marie Claire Magazine, ‏2017-03-06 (באנגלית)
↑  Chrissy Metz on 'Breakthrough': Everything happens as it should, Religion News Service, ‏2019-04-16 (באנגלית אמריקאית)
| --- | --- |
בקרת זהויות :  GND: 1145330460  ISNI: 0000 0004 6759 5213  LCCN: no2017132223  MusicBrainz: 32f68315-d688-4636-8b19-f128b12ae9be  NKC: xx0242903  VIAF: 14150807258118860762   WorldCat (עם VIAF): 14150807258118860762
רוטוסקופינג

איור לפטנט הרוטוסקופ המקורי של מקס פליישר. האנימטור מאייר על גבי יריעה שקופה שמתחתיה מוקרן פריים בודד של סרט.
רוטוסקופינג (מאנגלית: Rotoscoping) היא טכניקת הנפשה שבה אנימטור מאייר פריימי אנימציה מעל קטעים מצולמים (לייב אקשן) על מנת לחקות תנועה מציאותית. במקור היו האנימטורים מאיירים על גבי יריעת זכוכית שעליה היה מוקרן פריים מתוך התנועה המצולמת. ציוד ההקרנה הזה, שהומצא על-ידי האנימטור הפולני-אמריקאי מקס פליישר, כונה "רוטוסקופ", והאנימציה שהופקה ממנו נקראה "רוטוגרף". הטכניקה המקורית הוחלפה במרוצת הזמן על-ידי תוכנות מחשב, אך התהליך עצמו עדיין נקרא בשמו המקורי.
בתעשיית האפקטים החזותיים, הטכניקה מיושמת ליצירת "מסכה" (באנגלית: matte) דיגיטלית סביב אובייקט או שחקן, כך שניתן להפרידם מן הרקע ולשנות אותו. מסכים ירוקים או כחולים משמשים לרוב למטרה זו, אך רוטוסקופינג מספקת רמת דיוק גבוהה יותר ולרוב משומשת יחד עם מסכים אלו ואף בלעדיהם.
הטכניקה

לרוב נעשה שימוש ברוטוסקופינג ככלי לאפקטים חזותיים בסרטי לייב אקשן. העורך יוצר צללית נעה (שנקראת "מסכה" או "matte" באנגלית) סביב הסובייקט על מנת להפרידו מן הרקע. טכניקות הפרדה כגון המסך הכחול הפכו את תהליך ההפרדה לפשוט ומהיר יותר, אך טכניקת הרוטוסקופינג עדיין משחקת תפקיד גדול בתהליך. עם התפתחות תוכנות העריכה, כלים אוטומטים כגון איכון תנועה (motion tracking) יכולים לזרז את תהליך הרוטוסקופינג.
ניתן גם להשתמש ברוטוסקופינג על מנת ליצור אפקט חזותי המבוסס על המסכה עצמה. שימוש קלאסי ברוטוסקופינג למטרה זו נמצא בשלושת הסרטים המקוריים בסדרת "מלחמת הכוכבים", בהם הטכניקה שומשה ליצירת קו לבן מעל אביזרי השחקנים כדי ליצור חרבות אור זוהרים.
היסטוריה > יצירותיו של פליישר

הטכניקה הומצאה על ידי האנימטור מקס פליישר בשנת 1915 וזכתה לפטנט בשנת 1917. פליישר השיק אותה באמצעות סדרת סרטים קצרים בשם Out of the Inkwell ("מחוץ לקסת הדיו") שיצר בין השנים 1918–1927. בזמנו הטכניקה נודעה בשם "תהליך פליישר". הקלטות של דייב פליישר, אחיו של פליישר, היוו את הבסיס המצולם לאיור הדמות הראשית קוקו הליצן בסדרת הסרטים.
אף על פי שרוטוסקופינג הומצא כדרך להפחית את זמן ההנפשה, מדובר בהליך איטי ומסובך לאור הדיוק הנדרש במעקב אחר הסובייקט המצולם. בנוסף, כיוון שבמקור הטכניקה התבססה על הקרנת סרטים על משטח שקוף, עלולות להיווצר סטיות קלות בין הדמות המאוירת לדמות המצולמת, כגון קווי מתאר עקומים ולא עקביים. על מנת למנוע שגיאות אלו, איורי רוטוסקופינג עברו עיבוד נוסף שמתמקד בעקביות וביצירת תנועה חלקה.
פליישר הפסיק להשתמש ברוטוסקופינג כטכניקה השלטת ביצירותיו בשנת 1924, בה דיק היומר התמנה לבמאי אנימציה וניצל את ניסיון האנימציה הרב שצבר בזמן שעבד על סדרת הסרטים הקצרים Mutt and Jeff ("מוט וג'ף"). פליישר חזר להשתמש ברוטוסקופינג בשנות ה-30 על מנת לחקות תנועות ריקוד מורכבות בסרטי פופאי ובטי בופ. הדוגמאות הבולטות ביותר לשימוש נקודתי זה הם ריקודים שבוצעו על ידי זמר הג'אז קאב קאלווי והופיעו בסרטי בטי בופ בשנים 1932–1933, בהן הטכניקה שומשה בעיקר כקו מנחה למיקום הדמויות ולתזמונם.
פליישר השתמש בטכניקה מספר פעמים נוספות כדרך לחקות תנועה אנושית ריאליסטית עבור הדמויות הראשיות בסרט "מסעות גוליבר" (1939) וכן הדמויות האנושיות בסרטו האחרון באורך מלא, Mr. Bug Goes to Town (1941). פליישר יישם את הטכניקה באופן היעיל ביותר בסדרת הסרטים הקצרים "סופרמן" משנות הארבעים, בה הצליח לחקות תנועה מציאותית באופן שלא היה ניתן להשיג בטכניקות הנפשה קונבנציונליות.
ראו גם

רוטושופ (אנ'), התוכנה המסחרית של סביסטון, בעזרתה ניתן ליצור רוטוסקופינג בעזרת אינטרפולציה
לכידת תנועה
הערות שוליים

1 2 3  Maçek III, J.C. (2 באוגוסט 2012). "'American Pop'... Matters: Ron Thompson, the Illustrated Man Unsung". PopMatters. ארכיון מ-24 באוגוסט 2013. {{cite web}}:  (עזרה)
↑  "Through a 'Scanner' dazzlingly: Sci-fi brought to graphic life" USA TODAY, August 2, 2006, Wednesday, LIFE; Pg. 4D WebLink (אורכב 23.12.2011 בארכיון Wayback Machine)
↑  Edwards, Phil (3 בדצמבר 2019). "The trick that made animation realistic". Vox. ארכיון מ-17 בנובמבר 2021. {{cite web}}:  (עזרה)
↑  פטנט ארה"ב US1242674A, ‏9 באוקטובר 1917
↑  Pointer, Ray (2016). The Art and Inventions of Max Fleischer: American Animation Pioneer. Mcfarland. ISBN 9781476663678. OCLC 948547933.
↑  "Reviving an ancient art" The Times (London), August 5, 2006, FEATURES; The Knowledge; Pg. 10. Weblink, see bottom of page(הקישור אינו פעיל, July 2018)
↑  Selvin, Joel (22 באפריל 2002). "The day the music lived". San Francisco Chronicle. ארכיון מ-6 במרץ 2014. {{cite news}}:  (עזרה)
↑  Lawson, Terry (26 באפריל 2002). "'The Last Waltz' rekindles Band fervor". Detroit Free Press. אורכב מ-המקור ב-25 באוגוסט 2003. נבדק ב-8 בינואר 2007. {{cite news}}:  (עזרה)
↑  "The 50 Worst Rock Fails Of All Time". Complex (באנגלית). נבדק ב-22 במאי 2018. {{cite web}}:  (עזרה)
↑  Ralph Bakshi: The Wizard of Animation making-of documentary.
↑  Bakshi, Ralph. Wizards DVD, 20th Century Fox Home Entertainment, 2004, audio commentary. ASIN: B0001NBMIK
↑  U.S. Patent 6061462A, ‏7 במרץ 1997
↑  Snack and Drink, Flat Black Films, ‏1999
↑  "The Spring 2013 Anime Preview Guide". Anime News Network. ארכיון מ-21 באפריל 2013. נבדק ב-22 באפריל 2013. {{cite web}}:  (עזרה)
↑  Andrew Osmond, The Case of Hana & Alice: Review, Anime News Network, ‏19 בפברואר 2016
↑  Hardawar, Devindra. "Amazon's 'Undone' takes rotoscope animation to new heights". Engadget (באנגלית). אורכב מ-המקור ב-10 בפברואר 2020. נבדק ב-10 בפברואר 2020. {{cite web}}:  (עזרה)
↑  "'The Spine of Night' Trailer: An Ultra-Violent Rotoscoped Fantasy Starring Richard E. Grant and Lucy Lawless". IndieWire. 11 במרץ 2021. נבדק ב-11 במרץ 2021. {{cite web}}:  (עזרה)
אנימציית GIF של סוס דוהר המבוססת על סדרת הצילומים של אדוארד מויברידג'
אנימציה נוספת המבוססת על סדרת הצילומים של מויברידג' וחרוטה על 20 דיסקים ממתכת
מאראט סאפין

| --- | --- |

מאראט סאפין
 לידה:  27 בינואר 1980 (בן 45) מוסקבה שברוסיה
 מדינה:  רוסיה רוסיה
 מקום מגורים:  מוסקבה שברוסיה
 גובה:  1.93 מטר
 יד חובטת:  ימין
 פעילות כמקצוען:  1997 – 11 בנובמבר 2009 (כ־12 שנים) 
 סה"כ פרסים שצבר:  14,373,291 דולר אמריקאי 
 יחידים
 מאזן קריירה:  422–267 
 דירוג שיא:  1 (20 בנובמבר 2000)
 זכיות בטורנירים:  15
 זוגות
 מאזן קריירה:  96–120 
 דירוג שיא:  71 (22 באפריל 2002)
 זכיות בטורנירים:  2
 שיאי גראנד סלאם
 זכיות 2
 אליפות אוסטרליה הפתוחה:  זכייה (2005)
 אליפות צרפת הפתוחה:  חצי גמר (2002)
 וימבלדון:  חצי גמר (2008)
 אליפות ארצות הברית הפתוחה:  זכייה (2000)
 
מאראט מיכאלוביץ' סאפין (בטטארית: Марат Мөбин улы Сафин; נולד ב-27 בינואר 1980) הוא טניסאי עבר רוסי ממוצא טטארי, שזכה בשני תוארי גראנד סלאם ודורג בעבר במקום הראשון בעולם (נכון ל-20 בנובמבר 2000) בדירוג הסבב ה-ATP. זכה ב-15 תארים במשחקי יחידים ושני תארים בזוגות. היה הרוסי הראשון בהיסטוריה שהגיע לחצי גמר טורניר וימבלדון.
בין השנים 2011 - 2017 היה פוליטיקאי, חבר הדומה של רוסיה.
ראשית חייו

סאפין נולד במוסקבה שבברית המועצות (כיום רוסיה) למיכאל סאפין ולרואזה איסלאנובה, למשפחה ממוצא טטארי. הוריו של מאראט היו שניהם טניסאים ומאמני טניס בעברם, ואביו אף היה המנהל של מועדון הטניס ספרטק המקומי. בילדותו התאמן סאפין במועדון הטניס של אביו, יחד עם מספר טניסאים בולטים נוספים לעתיד, כדוגמת אנה קורניקובה, ילנה דמנטייבה ואנסטסיה מיסקינה. אחותו הצעירה של סאפין, דינארה סאפינה, היא טניסאית מקצוענית ודורגה גם היא ראשונה בעולם.
בגיל 14 הוא עבר לוולנסיה שבספרד, על מנת להתקדם באמצעות תוכניות אימון מתקדמות בטניס, שלא היו קיימות אז ברוסיה. כתוצאה משהותו בספרד למד סאפין גם לדבר ספרדית שוטפת. סאפין דובר גם של רוסית ואנגלית.
סגנון משחק

סאפין נחשב לטניסאי בעל מצבי רוח קיצוניים, שסמך על כישרונו בלבד והתקשה לשחק בצורה טקטית. המשטחים האהובים עליו היו המשטחים הקשים עליהם משחקים באליפות ארצות הברית, והעיד כי את משטח החימר של אליפות צרפת ואת הדשא של וימבלדון הוא שונא במיוחד. בעבר הוא חזר על אמרתו של איוון לנדל, כשאמר: "דשא מיועד לפרות, לא למשחק טניס". סגנון המשחק שלו התבסס על חבטות פתיחה בעוצמה רבה ועל חבטת כף יד עילאית. מאידך, הוא לא אהב לרוץ על המגרש ולעיתים ויתר מראש על משחקונים שלמים.
סאפין היה ידוע כשחקן בעל פתיל קצר מאוד, ובמהלך הקריירה שלו שבר מאות מחבטי טניס כתוצאה מהתפרצויות זעם במהלך משחקים.
תארים

| מקרא | תארים | סגנויות |
| --- | --- | --- |
| גראנד סלאם | 2 |  |
| גביע המאסטרס | 0 |  |
| סדרת המאסטרס | 5 |  |
| סבב ה-ATP‏ | 8 |   |
תארים > יחידים > זכיות

| תאריך | טורניר | יריב בגמר | תוצאה |
| --- | --- | --- | --- |
| 23 באוגוסט 1999 | ארצות הברית בוסטון | בריטניה גרג רוסדסקי | 6–4, 7–6(11) |
| 24 באפריל 2000 | ספרד ברצלונה | ספרד חואן קרלוס פררו | 6–3, 6–3, 6–4 |
| 1 במאי 2000 | ספרד מיורקה | שוודיה מיקאל טילסטרום | 6–4, 6–3 |
| 31 ביולי 2000 | קנדה טורונטו | ישראל הראל לוי | 6–2, 6–3 |
| 28 באוגוסט 2000 | ארצות הברית אליפות ארצות הברית הפתוחה | ארצות הברית פיט סמפראס | 6–4, 6–3, 6–3 |
| 11 בספטמבר 2000 | אוזבקיסטן טשקנט | איטליה דווידה סנגווינטי | 6–3, 6–4 |
| 6 בנובמבר 2000 | רוסיה סנקט פטרבורג | סלובקיה דומיניק הרבאטי | 2–6, 6–4, 6–4 |
| 13 בנובמבר 2000 | צרפת פריז | אוסטרליה מרק פיליפוסיס | 3–6, 7–6(7), 6–4, 3–6, 7–6(8) |
| 10 בספטמבר 2001 | אוזבקיסטן טשקנט | רוסיה יבגני קפלינקוב | 6–2, 6–2 |
| 22 באוקטובר 2001 | רוסיה סנקט פטרבורג | גרמניה ריינר שוטלר | 3–6, 6–3, 6–3 |
| 28 באוקטובר 2002 | צרפת פריז | אוסטרליה לייטון יואיט | 7–6(4), 6–0, 6–4 |
| 13 בספטמבר 2004 | הרפובליקה העממית של סין בייג'ינג | רוסיה מיכאל יוז'ני | 7–6(4), 7–5 |
| 18 באוקטובר 2004 | ספרד מדריד | ארגנטינה דייוויד נלבדיאן | 6–2, 6–4, 6–3 |
| 1 בנובמבר 2004 | צרפת פריז | צ'כיה ראדק סטפאנק | 6–3, 7–6(5), 6–3 |
| 17 בינואר 2005 | אוסטרליה אליפות אוסטרליה הפתוחה | אוסטרליה לייטון יואיט | 1–6, 6–3, 6–4, 6–4 |
תארים > יחידים > סגנויות

| תאריך | טורניר | יריב בגמר | תוצאה |
| --- | --- | --- | --- |
| 7 בנובמבר 1999 | צרפת פריז | ארצות הברית אנדרה אגאסי | 7–6, 6–2, 4–6, 6–4 |
| 21 במאי 2000 | גרמניה המבורג | ברזיל גוסטבו קוורטן | 6–4, 5–7, 6–4, 5–7, 7–6 |
| 24 באוגוסט 2000 | ארצות הברית אינדיאנפוליס | ברזיל גוסטבו קוורטן | 3–6, 7–6, 7–6 |
| 4 בפברואר 2001 | איחוד האמירויות הערביות דובאי | ספרד חואן קרלוס פררו | 6–2, 6–3 |
| 27 בינואר 2002 | אוסטרליה אליפות אוסטרליה הפתוחה | שוודיה תומאס יוהנסון | 3–6, 6–4, 6–4, 7–6 |
| 19 במאי 2002 | גרמניה המבורג | שווייץ רוג'ר פדרר | 6–1, 6–3, 6–4 |
| 27 באפריל 2003 | ספרד ברצלונה | ספרד קרלוס מויה | 5–7, 6–2, 6–2, 3–0 פרישה |
| 1 בפברואר 2004 | אוסטרליה אליפות אוסטרליה הפתוחה | שווייץ רוג'ר פדרר | 7–6, 6–4, 6–2 |
| 18 באפריל 2004 | פורטוגל אסטוריל | ארגנטינה חואן איגנסיו צ'לה | 6–7, 6–3, 6–3 |
| 12 ביוני 2005 | גרמניה האלה | שווייץ רוג'ר פדרר | 6–4, 6–7, 6–4 |
| 9 באוקטובר 2006 | רוסיה קרמלין קאפ | רוסיה ניקולאי דווידנקו | 6–4, 5–7, 6–4 |
| 8 באוקטובר 2008 | רוסיה קרמלין קאפ | רוסיה איגור קוניצין | 7–6(6), 6–7(4), 6–3 |
תארים > זוגות > זכיות

| תאריך | טורניר | שותף | יריבים בגמר | תוצאה |
| --- | --- | --- | --- | --- |
| 2001 | שווייץ גשטאט | שווייץ רוג'ר פדרר | אוסטרליה מיכאל היל ארצות הברית ג'ף טראנגו | 0–1, פרישה |
| 2007 | רוסיה קרמלין קאפ | רוסיה דמיטרי טורסונוב | צ'כיה תומאש קיבולק קרואטיה לוברו זובקו | 6–4, 6–2 |
תארים > זוגות > סגנויות

| תאריך | טורניר | שותף | יריבים בגמר | תוצאה |
| --- | --- | --- | --- | --- |
| 1999 | רוסיה קרמלין קאפ | אוקראינה אנדריי מדבדב | ארצות הברית ג'סטין גימלסטוב צ'כיה דניאל ואצ'ק | 6–2, 6–1 |
| 2001 | רוסיה סנקט פטרבורג | גאורגיה אירקלי לבדזה | רוסיה דניס גולובנוב רוסיה יבגני קפלינקוב | 7–5, 6–4 |
| 2002 | רוסיה סנקט פטרבורג | גאורגיה אירקלי לבדזה | דרום אפריקה דייוויד אדמס ארצות הברית ג'ארד פלמר | 7–6, 6–3 |
| 2005 | גרמניה האלה | שוודיה יואכים יוהנסון | שווייץ איב אלגרו שווייץ רוג'ר פדרר | 7–5, 6–7, 6–3 |
לאחר פרישתו מספורט

בבחירות הפרלמנטריות שנערכו בדצמבר 2011 הפך סאפין לחבר הדומה של רוסיה מטעם מפלגת רוסיה המאוחדת של ולדימיר פוטין. הוא נבחר מטעם מחוז ניז'ני נובגורוד. ביוני 2017 פרש מהפרלמנט ומונה ליועץ ציבורי ליושב ראש הדומה הממלכתית של הכינוס השביעי ויאצ'סלב וולודין בנושאי ספורט.
ב־8 בספטמבר 2019 שימש סאפין כפרשן טניס לערוץ הראשון במשחק הגמר של אליפות ארצות הברית הפתוחה, בין רפאל נדאל לדנייל מדבדב, מה שגרם להרבה רגשות חיוביים ושימש אירוע משמעותי עבור התקשורת ובלוגרים רבים שביקשו לראיין את מאראט.
סאפין בטורניר המאסטרס בקנדה בשנת 2008
דוד זיני

| --- | --- |
אלוף דוד זיני, יולי 2023
אלוף דוד זיני, יולי 2023
 לידה:  9 בינואר 1974 (בן 51) ט"ו בטבת ה'תשל"ד  ירושלים
 מדינה:  ישראל ישראל
 השתייכות:   צבא הגנה לישראל
 תקופת הפעילות:  מ-1992
 דרגה:    אלוף
 תפקידים בשירות
 מפקד גדוד 51   מפקד יחידת אגוז   מפקד חטיבת אלכסנדרוני   מפקד המרכז לאימונים באש   קצין אג"ם פיקוד המרכז   מפקד חטיבת עוז   מפקד עוצבת עידן   מפקד קורס מפקדי פלוגות ומפקדי גדודים  מפקד מל"י   מפקד פיקוד ההכשרות והאימונים   מפקד הגיס המטכ"לי 
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן  מלחמת חרבות ברזל
דוד זיני (נולד בט"ו בטבת ה'תשל"ד, 9 בינואר 1974) הוא קצין בצה"ל בדרגת אלוף, המשרת כמפקד פיקוד ההכשרות והאימונים ומפקד הגיס המטכ"לי. קודם לכן שירת כמפקד מל"י, מפקד קורס מפקדי פלוגות ומפקדי גדודים, מפקד עוצבת עידן, מפקד ומקימה של חטיבת עוז, מפקד המרכז לאימונים באש במל"י, מפקד חטיבת אלכסנדרוני ומפקד יחידת אגוז.
חיים אישיים

זיני מתגורר במושב קשת שברמת הגולן, נשוי לנעמי ואב לאחד עשר ילדים. הוא בעל תואר ראשון בחינוך ותואר שני בביטחון לאומי ובמנהל ציבורי מהמכללה לביטחון לאומי.